Berlingske Tidende, 1785-10-28
Bergen, den 15de October. Hans Kongelige Høihed vor naadige Arveprindses høie Fødselsdag blev i en anseelig Forsamling holdt høitidelig den 11te October, som tillige Selskabets Stiftelses Dag, da Hr. Doctor og Stift=Provst Mossin, som Vice=Præses i Hr. Justiceraad og Amtmand Petersens Fraværelse holdt en smuk Tale, forinden følgende Fortegnelse blev oplæst paa dem, som i Aar af det nyttige Selskab blive belønnede for udviste Flid med Jorddyrkning, Fiskerie, Huusflid, Konst Arbeide og andet nyttigt Foretagende, samt de dem derfor tilkiendte Premier og Agtelses Tegn, nemlig: 1. Ole Sørensen og Ole Zachariasen har med paalidelige Attester godtgjort, at de i Aaret 1784 har optaget og bebygget den i mere end 45 Aar ødeliggende Gaard Yttre Furre, beliggende i Sælløe Præstegield, skyldende i Landskyld 1 1/2 Vog og i Skatteskyld 1 Vog 2 Pd., har opsat 2de af Steen opmurede Fæehuse, en Hør, og en Kornlade, 2de Stuer og 1 Boe af Tømmer, opbrudt endeel Ager, ryddet og dyrket saaledes at de nu kan føde 7 Kreature foruden Faar og Geder, og da Gaarden ligger yderst paa den Søndre Side af Stadt, og altsaa beleilig til Fiskerie, saa komme de saa meget mere i Betragtning, og dem tilstaaes derfor det for øde Gaards Jstandsættelse udsatte Premium af 25 Rdlr. 2. Troels Olsen har i Soleims Udmark og Yttre Holmedahls Præstegield paa en Plads kaldet Tilkinbotnen ryddet, bygget Stue, Jldhuus, Flor og Lade, indhegnet Pladsen med Gierde 103 Favne langt og 93 Favne bredt, optaget Ager til 75 Alens Længde og 60 Alnes Brede, kan føde 4 Køer, 1 Oxe 1 Qvie, 1 Hest og 12 Faar, avler 6 til 8 Tdr. Havre foruden nogle Næper og Potatos, ham er tilstaaet det for en Huusmands Pladses Jstandsættelse udsatte Premium af 15 Rdlr. 3. Torchild Flickie af Lysters Præstegield har oppe paa Stølsdalen indhegnet en Høeslette med et Steengierde 130 Favne langt, 3 Alne høit og 2 Alne bredt, desuden opsat et Steen=Fæehuus 16 Alne langt, 10 Alne bredt, 6 Alne høit og 1 3/4 Alne tykt, ham tilstaaes for Steengierdet en Premium af 5 Rdlr. 4 Rognald Olsen Døffeland af Jndredahls Skibrede har af sin Udmark indlagt under sin Boe en aldeles uduelig og sumpig Myhr, som han har inddiget med 840 Alners Veiter, de fleste 2 1/2 Alne dybe og imod 2 Alne brede, mere end Halvdelen er forsvarlig steensat, saa han allerede har udsaaet 2de Voger Havre, ham er tilstaaet et af de for Myhrers Udtørring udsatte Premium af 10 Rdlr. 5. Halvor Monsen har paa Pladsen Wormelien kaldet i Lysters Præstegield 3 Mile fra Opthun, som er den øverste Gaard op under Fieldet, bygget Huse, røddet Ager til 1 1/2 Td. Udsæd og Engeslætte til 10 Fæe, 1 Hest og omtrent 30 Faar. Ligesaa har Niels Tollefsen Ytire paa ovenmeldte Gaard Wormelien bygget og ryddet ligesom før meldte Halvor Monsen, dennem tilstaaes tilsammen det for største Flid med sin Gaards Forbedring udsatte Premium af 20 Rdlr. 6. Anders Andersen har paa Gaarden Sundalmyren i Yttre Holmedahls Præstegield af lutter Diger og Moradser opryddet 1 Stykke Jord 1260 Alne langt og 196 Alne bredt, optaget en Veite 166 Alne lang, opsat en SteenMuur 83 Alne lang, 3 Alne høi, Stenen er taget af den opryddede Mark af Mangel paa meere Steen, sat et Tørve Gierde 370 Alne langt, 4 1/2 Alen høit, har i Aar deraf faaet 7 Læs Høe og 3 til 4 Tdr. Korn, ham tilstaaes derfor en Agtelse af 8 Rdlr. 7. Ananias Rasmusen har paa Gaarden Efterlien, som ligger fra Søen næsten en stiv Miil til Fields i Førde Præstegield, bygget endeel Huse, ryddet Eng, anlagt en nye Kiøre Vei, udtørret en Myhr med 162 Al nes Veiter, 2 Alne dybe, ryddet Agerland til 2 1/2 Td. Korns mere Udsæd end tilforn, ham er tilstaaet en Agtelse af 6 Rdlr. 8. Christian Jngebrechtsen af Lysters Kald har paa Pladsen, Myresædet bygget Huse, ryddet Ager til 1 Td. Udsæd, og i bemeldte Ager optaget 52 Alnes Hulveyter paa hver Side, under Stuehuset sat en Muur 3 Alne høi, og der indrettet et Faarehuus 30 Alne i Omkreds, ham tilstaaes derfor en Agtelse af 5 Rdlr. 9. Elias Larsen Serg har under Gaarden, Kapsta i Jndredahlens Skibrede bygget Huse, ryddet Ager til 1 Td. Havres Udsæd, kan allerede føde 4 Køer, 12 Faar, ham tilstaaes Agtelse af 5 Rdlr. 10. Brødrene Elling og Niels Desen Riisaas af Strandvigs Sogn i Ous Præstegield har i Aar dræbt 5 Rave, 13 Ørner, dem tilstaaes tilsammen Premium af 3 Rdlr. 11. Thor Zvadsen Øgaarden af Legangers Præstegield har skudt en Ulve Gaup, ham tilstaaes til videre Opmuntring en Agtelse af 1 Rdlr. 12 Enken efter forrige residerende Capellan til Sunds Præstegield Hr. Christian Mossin har ryddet til Hauge hver muelig Plet omkring sit Huus i Rørneswaagen, brugt den der værende megen Steen til Gierde derom, opfyldt og jævnet efter Stedets Leilighed og i mange Aar dyrket de nyttigste Kiøkken=Urter, især har hun, siden hun blev Enke, saavel og flittig dyrket bemeldte Hauge, at hun af Petersille, Rødder og andre Urter har i forrige og dette Aar solgt en stor Mængde hende tilstaaes til mere Opmuntring den for best indrettede Hauge til Urter udsatte Premium af 10 Rdlr. (Fortsættelsen følger).